tartuNLP/wikipedia-smugri-20251201 huggingface dataset:
Tahkuranna Jumalasünnitaja Uinumise kogudus

Tahkuranna Jumalasünnitaja Uinumise kogudus on õigeusu kogudus, mis tegutseb Pärnu maakonnas Häädemeeste vallas Tahkuranna külas. Kogudus kasutab Tahkuranna Jumalasünnitaja Uinumise kirikut.
Kogudusele pandi alus 1858. aastal, kui Kilingi-Nõmme kogudusest eraldus osa liikmeid. Tollal oli Tahkuranna kogudusel 521 liiget.
1895. aastal eraldus Tahkuranna kogudusest Surju kogudus.
Koguduse tegevus katkes 1980. aastate lõpul, ent jätkus 1990. aastal.
Koguduse preester on Ardalion Keskküla.
Tornimäe Neitsi Maria Kaitsmise kogudus

Tornimäe Neitsi Maria Kaitsmise kogudus on õigeusu kogudus, mis tegutseb Saare maakonnas Saaremaa vallas Tornimäe külas. Kogudus kasutab Tornimäe Neitsi Maria Kaitsmise kirikut.
Kogudus asutati 1846. aastal (teistel andmetel 1847. või 1848. aastal).
Koguduse preester on Toivo Treima.
Koguduse ajaloost.
Saaremaal moodustati Pöide ümbruskonna õigeusu kirikuga liitunuile 1846. aastal Jaani kogudus. Tornimäe kogudus eraldati algsest Jaani kogudusest 1847. aastal. See kogudus tegutses esialgu nn rändkogudusena ümbruskonna külades. Tornimäe kogudusest eraldati omakorda Laimjala (1848) ja Levala Püha Neeva Aleksandri kogudus (1910). Tornimäe õigeusu kogudus toimetas jumalateenistusi Uuemõisa kroonumõisa kivikuuris ja tasus üüri 200 rubla aastas.1913. aastal oli Tornimäe Neitsi Maria Kaitsmise koguduses 2388 liiget. 1970. aastal oli koguduses 232 annetajaliiget ja 1998. aastal 210 liiget.
Otkrõtije Arena

Otkrõtije Arena (), FIFA ja UEFA mängu egiidi all peetavate mängude ajal Spartaki staadion (), on mitmeotstarbeline staadion, mis asub Moskvas Venemaal. Staadioni kasutatakse peamiselt jalgpallimängudeks, võõrustades Moskva Spartaki ja mõnikord ka Venemaa jalgpallikoondise kodumänge. 2017. aasta FIFA konföderatsioonide karikavõistluste ja 2018. aasta jalgpalli MM-i ajal on staadioni nimeks Spartaki staadion. Staadion mahutab 45 360 inimest.
Ajalugu.
Ehituse alguse tseremoonia peeti 2. juulil 2007, kuid pärast seda venis ehitus mitmel korral eri põhjustel. Ehituse pidi valmima aastatel 2009–2010, kuid 2009. aastal oli staadion alles projekteerimisstaadiumis. 2010. aastal tuli staadioni projekt ümber teha, kuna arhitektuurinõukogu pidas seda liiga tavaliseks. Praeguse disaini loojaks on AECOM kaastöös Sport Conceptsiga ja fassaadi disaineri Dexter Moren Associatesiga ning on naabriks eraldiseisvale siseareenile. Peamine ehituse rahastus tuli klubi omanikult Leonid Fedunilt läbi seotud ettevõtete LUKoil ja IFD Kapital.
Samaaegselt staadioni ehitusega valmis ka metroopeatus Spartak, mis säilitati 1975. aasta ehitusest.
19. veebruaril 2013 teatati, et uue staadioni nimeks saab 6 aastaks Otkrõtije Arena vastavalt lepingule uue sponsori, finantsettevõttega Otkrõtije Holding.
21. augustil 2014 avati põhjatribüüni juures staadionil monument Moskva Spartaki asutajate Starostini vendade mälestuseks, staadioni lähedal oleval väljakul avati Gladiatori skulptuur, mis on 24,5 m kõrge.
Staadion avati ametlikult 5. septembril 2014. Spartak mängis uuel staadionil Belgradi Crvena Zvezda vastu ja viigistas 1:1, kus Dmitri Kombarov lõi esimese värava Spartaki kasuks pärast karistuslööki.
Tudu kogudus

Tudu kogudus oli luteri kogudus, mis tegutses Lääne-Viru maakonnas Vinni vallas Tudu alevikus. Kogudus kasutas Tudu kirikut.
Kogudus lõpetas tegevuse 1. detsembril 2005, kui see liideti Viru-Jaakobi kogudusega.
Tõhela-Murro Ristija Johannese kogudus

Tõhela-Murro Ristija Johannese kogudus oli õigeusu kogudus, mis tegutses Pärnu maakonnas Pärnu linnas Männikuste külas. Kogudus kasutas Tõhela-Murro Ristija Johannese kirikut.
Kogudus asutati 1876. aastal.
Kogudus lõpetas tegevuse 1963. aastal.
Uduvere Apostel Jaakobuse kogudus

Uduvere Apostel Jaakobuse kogudus on õigeusu kogudus, mis tegutseb Pärnu maakonnas Põhja-Pärnumaa vallas Pärnu-Jaagupis Uduvere asumis (mitte Saaremaa Uduveres). Kogudus kasutab Uduvere Apostel Jaakobuse kirikut.
Kogudus asutati enne 1868. aastat.
Koguduse preester on Kuldar Rajapu.
Uruste Issanda Taevaminemise kogudus

Uruste Issanda Taevaminemise kogudus on õigeusu kogudus, mis tegutseb Pärnu maakonnas Pärnu linnas Kihlepa külas. Kogudus kasutab Uruste Issanda Taevaminemise kirikut.
Kogudus asutati 1847. aastal.
Koguduse preester on Kristoforos Parts.
Vändra Apostlite Peetruse-Pauluse kogudus

Vändra Apostlite Peetruse-Pauluse kogudus on õigeusu kogudus, mis tegutseb Pärnu maakonnas Põhja-Pärnumaa vallas Vändra alevis. Kogudus kasutab Vändra Apostlite Peetruse-Pauluse kirikut.
Kogudus asutati 1847. aastal.
1951. aastal lõpetati koguduse tegevus. Kogudus taastati 1990. aastate algul.
Koguduse preester on Justinus Kiviloo.
Võõpsu Püha Nikolai kogudus

Võõpsu Püha Nikolai kogudus on õigeusu kogudus, mis tegutseb Põlva maakonnas Räpina vallas Võõpsu alevikus. Kogudus kasutab Võõpsu Püha Nikolai kirikut. Võõpsu kogudus on pikka aega olnud Räpina õigeusu koguduse abikogudus.
Kogudus asutati enne 1872. aastat.
Koguduse preester on Tihhon Tammes.
Ööriku Püha Kolmainu kogudus

Ööriku Püha Kolmainu kogudus on õigeusu kogudus, mis tegutseb Saare maakonnas Saaremaa vallas Ööriku külas. Kogudus kasutab Ööriku Püha Kolmainu kirikut.
Kogudus asutati 1846. aastal.
Koguduse preester on Kristoforos Parts.
Robert Roždestvenski

Robert Roždestvenski (vene Роберт Иванович Рождественский; sünninimi Robert Petkevitš, vene Роберт Станиславович Петкевич; 20. juuni 1932 Kossihha küla, Lääne-Siberi krai (tänapäeval Altai krai) – 19. august 1994 Moskva) oli vene luuletaja.
Robert Roždestvenski isa poola rahvusest Stanislav Petkevitš töötas NKVD-s, ema Vera Petkevitš oli koolidirektor ja õppis meditsiinikõrgkoolis. Vanemad lahutasid abielu, kui Robert oli viieaastane. 1945. aastal abiellus Roberti ema Vera Ivan Roždestvenskiga ja Robert sai oma kasuisa perekonna- ja isanime.
1956. aastal lõpetas Robert Roždestvenski Maksim Gorki nimelise Kirjandusinstituudi. Tema esimene luulekogu "Флаги весны" ('Kevade lipud') ilmus 1955. aastal. Robert Roždestvenski kuulus koos Jevgeni Jevtušenko, Andrei Voznessenski ja Bella Ahmadulinaga 1950. aastate lõpu ja 1960. aastate vene luule silmapaistvamate esindajate hulka.
1976. aastal sai Robert Roždestvenski Nõukogude Liidu Kirjanike Liidu juhatuse sekretäriks.
Eesti keeles on 1982. aastal ilmunud Robert Roždestvenski luulekogu "Asustamata saared" (tõlkija Arvi Siig).
Fišti olümpiastaadion

Fišti olümpiastaadion () on välistaadion Sotšis Venemaal. Asub Sotši olümpiapargis ja nimetatud Fišti mäe järgi, 40 000 pealtvaatajat mahutav staadion ehitati 2014. aasta taliolümpiamängudeks ja 2014. aasta taliparaolümpiamängudeks kus teda kasutati ava- ja lõputseremoonia jaoks.
Staadion ehitati algselt kinnise katusega; see avati 2016. aastal vabaõhu jalgpallistaadionina, et võõrustada 2017. aasta FIFA konföderatsioonide karika ja 2018. aasta jalgpalli MM-i mänge.
Ehitus.
Fišti olümpiastaadioni disainis Populous koos briti konsultatsioonifirmaga BuroHappold Engineering. Staadioni katuse ehitamiseks kasutati umbes 36 500 m² etüleen-tetrafluoroetüleeni (ETFE) ja disainiti nii, et katus näeks välja nagu lumine mäenõlv.
2013. aastal avatud staadioni ehitus läks maksma 696 miljonit eurot. Staadioni kompleksi kasutatakse nüüd Venemaa jalgpallikoondise treeningkeskusena ja mängupaigana, ning kasutatakse mängupaigana ka 2017. aasta FIFA konföderatsioonide karikas ja 2018. aasta jalgpalli MM-il.
Olümpia järgne kasutus.
Jaanuaris 2015 algas 3 miljardit rubla (€41 miljonit) maksev projekt, et valmistada staadion FIFA konföderatsioonide karikaks ja Jalgpalli MM-iks; muude uuenduste seas eemaldati kinnine katus, et staadion vastaks FIFA määrustele. Töö pidi lõppema juunis 2016, aga lõpu kuupäev lükati novembrisse 2016.
Ainult üks staadion on varem võõrustanud nii taliolümpiat kui ka jalgpalli MMi – Stadio Olimpico Torinos Itaalias. Fišti on ainuke staadion, mis on võõrustanud taliolümpiat ja FIFA konföderatsioonide karikat.
Mälestamine.
Oktoobris 2013 väljastas Venemaa keskpank mälestuseks 100-rublase paberraha, et märkida 100 päeva enne 2014. aasta taliolümpiamängude avatseremooniat. Sinist värvi rahatähe ühel poolel on lendav lumelaudur ja teisel pool on Fišti olümpiastaadion ja "firebird".
Ibrahim Böhme

Ibrahim Böhme (kodanikunimi Manfred Otto Böhme; 18. november 1944 Bad Dürrenberg – 22. november 1999 Neustrelitz) oli Saksa DV poliitik.
Ibrahim Böhme esitas oma päritolu ja elukäigu kohta vasturääkivaid ja osaliselt ka valeandmeid. Böhme väitis, et ta vanemad olid juudi rahvusest, kuid tegemist oli väljamõeldisega. 1961. aastal lõpetas ta polütehnilise keskkooli ja õppis seejärel kuni 1963. aastani müürsepaks. Seejärel töötas Ibrahim Böhme erinevatel ametikohtadel: oli raamatukoguhoidja, klubijuhataja, postitöötaja, kultuuritöötaja, tõlk ja kokk. 1967. aastal astus ta Saksamaa Sotsialistlikku Ühtsusparteisse, mille liikmeskonnast arvati välja 1976. aastal. Alates 1969. aastast oli Ibrahim Böhme Stasi mitteametlik kaastöötaja.
7. oktoobril 1989 kuulus Ibrahim Böhme Saksa DV Sotsiaaldemokraatliku Partei asutajate hulka, ta valiti ka partei tegevjuhiks. 22. veebruaril 1990 valiti Ibrahim Böhme Saksa DV Sotsiaaldemokraatliku Partei esimeheks. 18. märtsil 1990 toimunud Saksa DV Rahvakoja valimistel osutus Böhme valituks ja temast sai sotsiaaldemokraatide fraktsiooni esimees.
26. märtsil 1990 esitati ajakirjas Der Spiegel andmed selle kohta, et Ibrahim Böhme oli olnud Stasi mitteametlik kaastöötaja. 2. aprillil 1990 astus Ibrahim Böhme parteijuhi ametikohalt tagasi.
1992. aasta juunis heideti Ibrahim Böhme Saksamaa Sotsiaaldemokraatlikust Parteist välja.
Ibrahim Böhme ise eitas kuni elu lõpuni oma seotust Stasiga.
Türi Püha Kolmainu kogudus

Türi Püha Kolmainu kogudus on õigeusu kogudus Türil. Kogudus kuulub MPEÕK Tallinna piiskopkonda.
Kogudusel (varem EAÕK) on ligikaudu 60 liiget ning seda teenivad kaks preestrit – Boriss Merlin ja Agapit Altsaar.
Kogudus kasutab jumalateenistusteks Türi Püha Kolmainu Jumala kirikut.
Ajalugu.
Kogudus alustas tegevust 1908. aastal, mil see kuulus veel Paide Jumalaema Uinumise kiriku koguduse koosseisu. 1922. aasta kevadel otsustas Eesti Apostlik-Õigeusu Kiriku Sinod muuta Türi õigeusu koguduse iseseisvaks. Ülempreester Teodor (Feodor) Kanemägi kinnitati 1925. aastal koguduse preestriks ning jäi tegevust juhtima 1933. aastani. Kanemägi (rahva seas ka Kannemaa) ajal oli kirik üsnagi tuntud, 1932. aastal oli koguduses 253 liiget.
1965. aastal liideti Paide Jumalaema Uinumise kiriku kogudus Türi kogudusega.
Saksa DV Sotsiaaldemokraatlik Partei

Saksa DV Sotsiaaldemokraatlik Partei (saksa keeles Sozialdemokratische Partei in der DDR) oli partei Saksa DV-s 1989. aasta oktoobrist kuni 1990. aasta septembrini.
Saksa DV Sotsiaaldemokraatlik Partei asutati Saksa DV 40. aastapäeval 7. oktoobril 1989 Berliini lähedal Schwante külas pastorimajas.
1989. aasta novembri lõpus oli parteil 10 000 liiget, 1990. aasta veebruaris ligikaudu 100 000.
18. märtsil 1990 toimunud esimestel ja ainsatel vabadel Saksa DV Rahvakoja valimistel kogus Saksa DV Sotsiaaldemokraatlik Partei 21,9% häältest ja sai 88 mandaati.
Valimiste järel osales Saksa DV Sotsiaaldemokraatlik Partei Lothar de Maizière juhitud koalitsioonivalitsuses kuni 20. augustini 1990, mil koalitsioon lagunes ja sotsiaaldemokraatide ministrid valitsusest lahkusid.
26. septembril 1990 ühines Saksa DV Sotsiaaldemokraatlik Partei Saksamaa Sotsiaaldemokraatliku Parteiga ja lakkas iseseisva parteina olemast.
Seitsmenda Päeva Adventistide Türi kogudus

Seitsmenda Päeva Adventistide Türi kogudus on adventkogudus Türil. 
Kogudus tegutseb aadressil Koidula 34 pastor Rein Kalmuse juhtimisel.
Türi Kristlik Misjonikogudus

Türi Kristlik Misjonikogudus on kristlik kogudus Türil, mis alustas tegevust 1998. aastal.
Kogudus tegutseb aadressil Viljandi 1a.
Kakinomoto no Hitomaro

Kakinomoto no Hitomaro (柿本人麻呂 või 柿本人麿; u 662 – u 708), ka Kakinomoto Hitomaro, oli Asuka perioodi lõpul elanud jaapani "waka"-luuletaja ja aristokraat, üks kolmekümne kuuest luulepühakust.
Teda peetakse üheks esimeseks oluliseks jaapani kirjandustegelaseks ja esimese jaapani luuleantoloogia "Man'yōshū" ("Kümne tuhande lehe kogu"), milles ilmus 95 Hitomaro luuletust, tuntuimaks luuletajaks.
Seitsmenda Päeva Adventistide Haapsalu kogudus

Seitsmenda Päeva Adventistide Haapsalu kogudus on adventkogudus Haapsalus.
Esimesed koguduse liikmed ristiti 1907. aastal, mida peetakse ka koguduse asutamisaastaks. 1913. aastal oli koguduses 27 liiget.
Kogudus kasutab Haapsalu Adventkirikut.
Archie Goodwin

Archie Goodwin on tegelaskuju Rex Stouti kriminaalromaanides.
Archie Goodwin on eradetektiiv Nero Wolfe'i parem käsi ja tähtsaim abiline, kelle ülesandeks on "välitöö": tuua Wolfe'i juurde neid, kellega detektiiv vestelda soovib, jälitada, tõendeid leida, läbi otsida - kõik, mida Wolfe ise ei tee. Vastandina geeniusest detektiivile on Archie võluv, šarmantne ja sorava teravmeelse jutustamisandega, mis Wolfe'i lood nii populaarseks teebki. 
Goodwini kirjeldusi tegelaste ja olukordade kohta.
Where There's a Will ("Testament")
Prisoner's Base ("Haned-luiged, tulge koju!")
Daniel (Kärkna abt)

Daniel oli Kärkna abt aastail 1295–1298.
5. mail 1295 (Livl. U.B. III DLXa, regest 640a) leppis ta kokku Järvamaal asuvate kloostri valduste ja Liivimaa ordu vahelise piiri asjus.
Prior Henricuse ülekuulamisprotokollis 20. märtsist 1312 (Livl. U.B. II DCXXXVIII, regest 737) on mainitud 1297. või 1298. aastal ametis olnud abt Danieli.
Liis Koger

Liis Koger (sündinud 23. detsembril 1989 Pärnus) on eesti maalikunstnik ja luuletaja.
Hariduskäik.
Liis Koger on lõpetanud Pärnu Sütevaka Humanitaargümnaasiumi (2009) ning kaitsnud Tartu Ülikooli maaliosakonnas bakalaureusekraadi (2013).
Raud(II)sulfaat

Raud(II)sulfaat (keemiline valem: FeSO4) on keemiline ühend (sool). 
Sulfaat esineb kõige sagedamini kristallhüdraadina kujul Fe[SO4]·7H2O mineraalina melanteriit. 
Kristalliline raudsulfaat on helerohelise värvusega suhteliselt püsiv ühend. Vesilahuses oksüdeerub aeglaselt õhuhapniku toimel. Teda saadakse enamasti raua reageerimisel lahjendatud väävelhappega.
Seda keemilist ühendit on nimetatud ka raudvitrioliks või rahvapäraselt kübaramustaks (saarte murdes ka "kahi" või "kahjamust"). Talurahvas kasutas seda ainet riidevärvimisel, sügavmusta värvuse saamiseks, lepakoorekeedusesse segatuna juba 17. sajandist alates. Kübaramusta osteti rändkaupmeestelt või laadalt, hiljem ka poest.
Seda soola kasutatakse põllumajanduses taimekahjurite ning seenhaiguste tõrjeks, samuti puidu konserveerimisvahendina ja peitsina.
Külvipõll

Külvipõll on endisaegne linasest või takusest riidest tehtud pikk ja lai kaela riputatav põll, milles külvamisel ajal kanti viljaseemet. Ühe käega hoiti põlle alumisi otsi, teise käega külvati. 
Seda kasutati peamiselt Lõuna-Eestis, eriti Võrumaal. Mujal Eestis oli vähe levinud, mõnel pool kasutati libedate seemnete (lina, ristik) või siis väetise külvil.
Küüp

Küüp on piklik künataoline lükandkaanega karp, kus hoiti küünlaid, habemenuge, prille ja muid väikseid tarbeesemeid (nt ehteid, raha) nii kodus kui ka reisile kaasavõtmiseks. Küüpi kasutati ka küünlajalana: püstipandud küünal suruti kaanega vastu küübi otsa.
Kirjeldus.
Küüp oli tavaliselt ühest puust õõnestatud. Küübi nimetust kasutati põhiliselt Lääne-Eestis ja saartel, kuid lükandkaanega karp oli levinud üle kogu Mandri-Eesti kuni Petserini välja. Leidus ka tapitud või naelutatud liidesega küüpe. Kaanest haaramiseks ja liigutamiseks on sellel kas üle karbi serva ulatuv osa või sellesse tehtud süvend. Küüpe valmistati kuusest, kasest, männist või lepast. Eesti küübid on olnud enamasti kattevahenditega viimistlemata, vahel on siiski kasutatud värvi, lakki või tõrvamist. Ehtimistehnikatena kasutati täkkekirju, küüskirju, ussikirju, hundihambakirju, kõrvetamist, intarsiat, ornamentidena nii peremärke kui ka teksti ja numbreid ja muid mustreid. Enamik kaunistatud ja kirjatud küüpe oli tehtud tõenäoliselt kihla- või pulmakingiks.
Nimetus.
Alamsaksa keeles tähendab "kupe" küüpi, tõrt, "küfer" on aga aamissepp.
Chathami maakond

Chathami maakond ("Chatham County") on maakond USA-s Georgia osariigis.
Maakonna halduskeskus ja suurim linn on Savannah. 
Maakonna pindala on 1638 km², millest 503 km² moodustab veepindala. 
Elanike arv oli 2010. aasta rahvaloenduse järgi 265 128. Aastal 2000 oli elanikke 232 148. 
Ajalugu.
Chathami maakond moodustati 5. veebruaril 1777 kolmanda Georgia maakonnana.
Invaliidi tänav

Invaliidi tänav on tänav Tallinnas Kesklinna linnaosas Veerenni asumis. Invaliidi tänav on Uus-Tatari tänavalt algav põhja–lõunasuunaline, umbes 80 meetri pikkune umbtänav.
Tänav on nime saanud 1882. aastal selle ääres asunud Invaliidide kasarmu (Invaliden Caserne) järgi. Tänava saksakeelne nimi oli "Invalidenstrasse", venekeelne "Инвалидная улица".
Chathami maakond (Põhja-Carolina)

Chathami maakond ("Chatham County") on maakond USA-s Põhja-Carolina osariigis.
Maakonna halduskeskus on Pittsboro.
Maakonna pindala on 1836 km², millest 67 km² moodustab veepindala.
Elanike arv oli 2010. aasta rahvaloenduse järgi 63 505. Aastal 2000 oli elanike arv 49 329.
Ajalugu.
Chathami maakond moodustati 1771. aastal Orange'i maakonna osast.
Claytoni maakond

Claytoni maakond ("Clayton County") on maakond USA-s Georgia osariigis. 
Maakonna halduskeskus on Jonesboro ja suurim linn Forest Park. 
Maakonna pindala on 374 km², millest 4 km² moodustab veepindala. 
Elanike arv oli 2010. aasta rahvaloenduse järgi 259 424. Aastal 2000 oli elanike arv 236 517. 
Ajalugu.
Claytoni maakond moodustati 30. novembril 1858. aastal 125. Georgia maakonnana Fayette'i ja Henry maakonna osadest. Maakond on saanud nime Ameerika Ühendriikide Esindajatekoja liikme Augustin Smith Claytoni järgi.
Claytoni maakond (Iowa)

Claytoni maakond ("Clayton County") on maakond USA-s Iowa osariigis.
Maakonna halduskeskus on Elkader.
Maakonna pindala on 2053 km², millest 36 km² moodustab veepindala.
Elanike arv oli 2010. aasta rahvaloenduse andmetel 18 129. Aastal 2000 oli elanike arv 18 678.
Ajalugu.
Claytoni maakond moodustati 21. detsembril 1837. Maakond on saanud nime Delaware'ist pärit USA senaatori John M. Claytoni järgi.
Dade'i maakond

Dade'i maakond ("Dade County") on maakond USA-s Georgia osariigi kõige loodepoolsemas osas. 
Maakonna halduskeskus ja suurim linn on Trenton. 
Maakonna pindala on 451 km². Veekogusid ei ole. 
Elanike arv oli 2010. aasta rahvaloenduse järgi 16 633. Aastal 2000 oli elanike arv 15 154. 
Ajalugu.
Dade'i maakond moodustati 25. detsembril 1837. aastal 91. Georgia maakonnana Walkeri maakonna osast.
Dade'i maakond (Missouri)

Dade'i maakond ("Dade County") on maakond USA-s Missouri osariigi edelaosas.
Maakonna halduskeskus ja suurim linn on Greenfield.
Maakonna pindala on 1311 km², milles 41 km² moodustab veepindala.
Elanike arv oli 2010. aasta rahvaloenduse järgi 7883. Aastal 2000 oli elanike arv 7923.
Ajalugu.
Dade'i maakond moodustati 29. jaanuaril 1841. aastal Greene'i maakonna osast.
Effinghami maakond

Effinghami maakond ("Effingham County") on maakond USA-s Georgia osariigis. 
Maakonna halduskeskus on Springfield ja suurim linn Rincon. 
Maakonna pindala on 1250 km², millest 9 km² moodustab veepindala. 
Elanike arv oli 2010. aasta rahvaloenduse järgi 52 250. Aastal 2000 oli elanike arv 37 535. 
Ajalugu.
Effinghami maakond moodustati 5. veebruaril 1777. aastal 4. Georgia maakonnana.
Effinghami maakond (Illinois)

Effinghami maakond ("Effingham County") on maakond USA-s Illinoisi osariigis.
Maakonna halduskeskus ja suurim linn on Effingham.
Maakonna pindala on 1243 km², millest 3 km² moodustab veepindala.
Elanike arv oli 2010. aasta rahvaloenduse järgi 34 242. Aastal 2000 oli elanike arv 34 264.
Ajalugu.
Effinghami maakond moodustati 1855. aastal Fayette'i ja Crawfordi maakonna osadest.
Kliima.
Madalaim kuu keskmine temperatuur jaanuaris on maakonna halduskeskuses Effinghamis −8 °C (18 °F) ja kõrgeim juulis 31 °C (87 °F). Madalaim temperatuur on mõõdetud 1915. aasta jaanuaris −34 °C (−29 °F) ja kõrgeim temperatuur 1954. aasta juulis 44 °C (111 °F). Keskmine kuu sajuhulk varieerub 60 mm jaanuari ja juuli 115 mm vahel.
Fannini maakond

Fannini maakond ("Fannin County") on maakond USA-s Texase osariigis.
Maakonna halduskeskus on Bonham.
Maakonna pindala on 2328 km², millest 21 km² moodustab veepindala.
Elanike arv oli 2010. aasta rahvaloenduse järgi 33 915. Aastal 2000 oli elanike arv 31 242.
Ajalugu.
Fannini maakond moodustati 1837. aastal Red Riveri maakonna osast.
Fannini maakond (Georgia)

Fannini maakond ("Fannin County") on maakond USA-s Georgia osariigis. 
Maakonna halduskeskus ja suurim linn on Blue Ridge. 
Maakonna pindala on 1014 km², millest 15 km² moodustab veepindala. 
Elanike arv oli 2010. aasta rahvaloenduse järgi 23 682. Aastal 2000 oli elanike arv 19 798. 
Ajalugu.
Fannini maakond moodustati 21. jaanuaril 1854 106. Georgia maakonnana Gilmeri ja Unioni maakonna osadest. Maakond on saanud nime väejuht James Fannini järgi, kes hukkus Texase revolutsioonis.
Õled

Õled on teravilja (peamiselt rukki ja nisu) kõrred, mida viljapeksul ei oldud veel sasitud.
Õitsilkäimine

Õitsilkäimine ehk õits on öine hobustega või veistega küla ühiskarjamaal karjatamine.
Gilmeri maakond

Gilmeri maakond ("Gilmer County") on maakond USA-s Georgia osariigis. 
Maakonna halduskeskus ja suurim linn on Ellijay. 
Maakonna pindala on 1118 km², millest 13 km² moodustab veepindala. 
Elanike arv oli 2010. aasta rahvaloenduse järgi 28 292. Aastal 2000 oli elanike arv 23 456. 
Ajalugu.
Gilmeri maakond moodustati 3. detsembril 1832. aastal 84. Georgia maakonnana Cherokee maakonna osast. Maakond on saanud nime Georgia kuberneri George Rockingham Gilmeri järgi.
Gilmeri maakond (Lääne-Virginia)

Gilmeri maakond ("Gilmer County") on maakond USA-s Lääne-Virginia osariigis.
Maakonna halduskeskus on Glenville.
Maakonna pindala on 881 km². Veekogusid ei ole.
Elanike arv oli 2010. aasta rahvaloenduse järgi 8963. Aastal 2000 oli elanike arv 7160.
2010. aastal asus ainus maakonna foor Glenville'is.
Ajalugu.
Gilmeri maakond moodustati 3. veebruaril 1845 Lewise ja Kanawha maakonna osadest. Maakond on nime saanud Lääne-Virginia kuberneri Thomas Walker Gilmeri järgi.
Jeff Davise maakond

Jeff Davise maakond ("Jeff Davis County") on maakond USA-s Georgia osariigis. 
Maakonna halduskeskus ja suurim linn on Hazlehurst. 
Maakonna pindala on 869 km², millest 5 km² moodustab veepindala. 
Elanike arv oli 2010. aasta rahvaloenduse järgi 15 068. Aastal 2000 oli elanike arv 12 684. 
Ajalugu.
Jeff Davise maakond moodustati 18. augustil 1905. aastal 140. Georgia maakonnana Applingi ja Coffee maakonna osadest. Maakond on saanud nime Ameerika Riikide Konföderatsiooni presidendi Jefferson Davise järgi.
Jeff Davise maakond (Texas)

Jeff Davise maakond ("Jeff Davis County") on maakond USA-s Texase osariigis.
Maakonna halduskeskus on Fort Davis.
Maakonna pindala on 5866 km². Veekogusid ei ole.
Elanike arv oli 2010. aasta rahvaloenduse järgi 2342. Aastal 2000 oli elanike arv 2207.
Ajalugu.
Jeff Davise maakond moodustati 15. märtsil 1887 Presidio maakonna osast. Maakond on saanud nime Ameerika Riikide Konföderatsiooni endise presidendi Jefferson Davise järgi.
Pauldingi maakond

Pauldingi maakond ("Paulding County") on maakond USA-s Georgia osariigis. 
Maakonna halduskeskus ja suurim linn on Dallas. 
Maakonna pindala on 816 km², millest 4 km² moodustab veepindala. 
Elanike arv oli 2010. aasta rahvaloenduse järgi 142 324. Aastal 2000 oli elanike arv 81 678. 
Ajalugu.
Pauldingi maakond moodustati 3. detsembril 1832. aastal 87. Georgia maakonnana Cherokee maakonna osast. Maakond on saanud nime John Pauldingi järgi.
Pauldingi maakond (Ohio)

Pauldingi maakond ("Paulding County") on maakond USA-s Ohio osariigis.
Maakonna halduskeskus ja suurim linn on Paulding.
Maakonna pindala on 1085 km², millest 6 km² moodustab veepindala.
Elanike arv oli 2010. aasta rahvaloenduse järgi 19 614. 2000. aastal oli elanikke 20 293.
Ajalugu.
Pauldingi maakond moodustati 1. aprillil 1820 Darke'i maakonna osast.
Atessa

Atessa on linnaks nimetatav omavalitsusüksus ("comune") Itaalias Abruzzo maakonnas Chieti provintsis. Atessa sai linnaõigused vabariigi presidendi 2006. aasta 5. oktoobri dekreediga.
Keskmiselt 435 meetri kõrgusel merepinnast asuva Atessa asustustihedus on keskmiselt inimest ruutkilomeetri kohta.
Haldus.
Atessa piirneb järgmiste omavalitsusüksustega: Altino, Archi, Bomba, Carpineto Sinello, Casalanguida, Casalbordino, Colledimezzo, Gissi, Guilmi, Lanciano, Montazzoli, Paglieta, Perano, Pollutri, Sant'Eusanio del Sangro, Scerni, Tornareccio, Villa Santa Maria.
Atessa halduspiirides asuvad järgmised asulad ja asumid: Aia Santa Maria, Boragna Fontanelle, Boragna San Paolo, Campanelle, Capragrassa, Carapelle, Carriera, Casale, Castellano, Castelluccio, Ceripollo, Colle Comune, Colle d'Aglio, Colle delle Pietre, Colle Flocco, Colle Grilli, Colle Martinelli, Colle Palumbo, Colle Quarti, Colle Rotondo, Colle San Giovanni, Colle Sant'Angelo, Colle Santinella, Colle Santissimo, Cona, Coste Iadonato, Croce Pili, Fazzoli, Fontegrugnale, Fontesquatino, Forca di Iezzi, Forca di Lupo, Fornelli, Giarrocco, Ianico, Lentisce, Mandorle, Mandrioli, Masciavò, Masseria Grande, Molinello, Montecalvo, Montemarcone, Monte Pallano, Monte San Silvestro, Osento, Passo del Vasto, Passo Pincera, Piana Ciccarelli, Piana dei Monaci, Piana dell'Edera, Piana Fallascosa, Piana La Fara, Piana Matteo, Piana Osento, Piana Sant'Antonio, Piana Vacante, Pianello, Piazzano, Pietrascritta, Pili, Querceto, Quercianera, Rigatella, Riguardata Scalella, Rocconi, Saletti, San Giacomo, San Luca, San Marco, Sant'Amico, San Tommaso, Satrino, Sciola, Scorciagallo, Siberia, Solagna Longa, Solagna Rigatella, Sterpari, Vallaspra, Varvaringi.
Loodus.
Atessa asub Sangro alamjooksu orus ning on pindalalt Chieti provintsi suurim omavalitsusüksus.
Atessa madalaim punkt on merepinnast 55 meetri kõrgusel, kõrgeim punkt 876 meetri kõrgusel.
Ajalugu.
Atessa alad asustati hiljemalt V sajandil.
Nimi.
Atessa nimi tuleneb kahe asula, Ate ja Tixa nime ühendusest.
Alfonso III (Aragón)

Alfonso III (aragoni keeles Alifonso III; kasutatud ka lisanimesid "Liberal", "Generoso" ja "Franco"; katalaani keeles Barcelona krahvina Alfons II, ka lisanimedega "el Franc" ja "el Liberal"; 1265 Valencia, Valencia kuningriik – 18. juuni 1291 Barcelona, Kataloonia vürstiriik) oli Aragóni ja Valencia kuningas ning Barcelona krahv.
Barbar Conan

Barbar Conan (inglise keeles Conan the Barbarian) on Robert E. Howardi poolt 1932. aastal välja mõeldud mõõgakangelane. Ta on esinenud paljudes raamatutes, koomiksites, videomängudes ja filmides.
Filmidest tuntuimad on 1982. ja 1984. aastal valminud filmid Arnold Schwarzeneggeriga nimiosas "Barbar Conan" ("Conan the Barbarian") ja "Hävitaja Conan" ("Conan the Destroyer") ning 2011. aastal valminud "Barbar Conan" ("Conan the Barbarian"), kus nimiosas astub üles Jason Momoa.
Giulianova

Giulianova (ladina keeles "Iulia Nova", "Julia Nova") on linnaks nimetatav omavalitsusüksus ("comune") Itaalias Abruzzo maakonnas Teramo provintsis. Giulianova sai linnaõigused presidendi 2004. aasta 18. novembri dekreediga.
Keskmiselt 68 meetri kõrgusel merepinnast asuva Giulianova asustustihedus on keskmiselt inimest ruutkilomeetri kohta.
Haldus.
Giulianova piirneb järgmiste omavalitsusüksustega: Mosciano Sant'Angelo, Roseto degli Abruzzi, Tortoreto.
Giulianova halduspiirides asuvad järgmised asulad ja asumid: Case di Trento, Colleranesco, Villa Volpe.
Loodus.
Giulianova piirneb põhjas Salinello jõe, idas Aadria mere ja lõunas Tordino jõega.
Aasta kõige külmem kuu on jaanuar, keskmise temperatuuriga 6 °C kuni 8 °C. Kõige soojema kuu, juuli, keskmine temperatuur on 24 °C kuni 26 °C. Absoluutne miinimum on –2,5 °C, maksimum 36 °C.
Ajalugu.
Giulianova alad olid asustatud juba neoliitikumis.
3. sajandil eKr rajasid roomlased Tordino jõe suudmesse (umbes 2 km kaugusel praegusest keskusest) Castrum Novumi (või "Castrum Novum Piceni") nimelise koloonia.
 Toomkirik, pühitsetud Püha Flavianusele, ehituse algus 1472
 Santa Maria a Mare kirik, ehitatud X või XI sajandil
 San Gaetano – De Bartolomei kabel, XIX sajand
 Sant'Antonio kirik, XVI sajand
 Misericordia kirik, XVI sajand
 Sant'Anna kirik
Infrastruktuur.
Sadam.
Giulianovas asub üks Abruzzo maakonna neljast sadamast.
Raudtee.
Giulianoval on raudteeühendus Itaalia suuremate keskustega.
Hagani Gayibli

Hagani Gayibli (sündinud 1. märtsil 1964 Gruusias) on Eesti keeleteadlane, uralist, turkoloog, kirjanik, ajakirjanik. Ta töötab Tartu Ülikoolis türgi keele lektorina.
Gayibli juhtimisel rajati 1998. aastal Tartu Ülikoolis türgi keele kabinet.
2005. aastal kaitses Gayibli Tartu Ülikoolis oma magistritöö teemal "Verbistrukturaalseid võrdlusi eesti ja türgi keeles".
Charlotte Weitze

Charlotte Weitze (sündinud 12. aprillil 1974 Kongens Lyngbys) on taani kirjanik. 
Ta on õppinud folkloristikat Kopenhaageni ülikoolis.
Weitze debüteeris 1996. aastal novellikoguga "Skifting".
Henning Larsen

Henning Gøbel Larsen (20. august 1925 – 22. juuni 2013) oli taani arhitekt.
1959. aastal asutas ta arhitektuuribüroo Henning Larsen Architects. Enne seda oli ta töötanud nii Arne Jacobseni kui ka Jørn Utzoni büroos.
Henning Larseni projekteeritud on näiteks Kopenhaageni ooperimaja, Saudi Araabia välisministeeriumi hoone ja Taani saatkonna hoone Ar-Riyāḑis, Kopenhaageni IT-ülikooli ja veel paljude haridusasutuste hooned, muuseumi Ny Carlsberg Glyptotek laiendus, Taani Disainikeskuse hoone.
Aastatel 1958–1996 oli ta kunstiakadeemia arhitektuurikooli professor. Ta õpetas ka Yale'i ja Princetoni ülikoolis.
Peter Bieri

Peter Bieri (kirjanikunimega Pascal Mercier; 23. juuni 1944 Bern – 27. juuni 2023 Berliin) oli Šveitsi filosoof ja kirjanik.
Gümnaasiumi lõpetamise järel Bernis õppis Peter Bieri Londonis ja Heidelbergis filosoofiat, anglistikat ja indoloogiat. 1971. aastal omandas ta Dieter Henrichi ja Ernst Tugendhati juhendamisel Heidelbergis doktorikraadi aja filosoofia alal ning töötas seejärel teadusliku assistendina Heidelbergi ülikooli filosoofia seminaris. Bieri teaduslik uurimistöö keskendus filosoofilisele psühholoogiale, tunnetusteooriale ja moraalifilosoofiale. Aastatel 1990–1993 oli ta filosoofia ajaloo professor Marburgi Ülikoolis, 1993. aastast kuni 2007. aastani õpetas filosoofiat Ernst Tugendhati järglasena keelefilosoofia õppetoolis Berliini Vabas Ülikoolis. 
2006. aastal andis Göttingeni Teaduste Akadeemia talle Lichtenbergi medali. 2010. aastal valiti ta Luzerni Ülikooli audoktoriks.
Pascal Mercieri kirjanikunime all on tal ilmunud neli romaani: "Perlmanns Schweigen" (Perlmanni vaikimine, 1995), "Der Klavierstimmer" (Klaverihäälestaja, 1998), "Nachtzug nach Lissabon" (Öine rong Lissaboni, 2004) ja "Lea" (2007). 2006. aastal sai ta ilukirjandusliku loomingu eest Marie Luise Kaschnitzi auhinna (Marie-Luise-Kaschnitz-Preis).
Tema kolmas romaan "Öine rong Lissaboni" on osutunud üheks viimase aja menukamaks saksa keeles avaldatud teoseks. Sellest on saanud rahvusvaheline bestseller, mida on tõlgitud rohkem kui 15 keelde ning ainuüksi Saksamaal on selle trükiarv peaaegu kaks miljonit eksemplari. 2012. aastal ilmus "Öine rong Lissaboni" ka eesti keeles. Vikerraadio kuulaja on võinud katkendeid sellest kuulata saatesarjas "Järjejutt". 
2013. aastal valmis romaani "Öine rong Lissaboni" ainetel samanimeline mängufilm (režissöör Bille August, peaosas Jeremy Irons).
Castel di Sangro

Castel di Sangro (ladinakeelne nimi "Aufidena") on linnaks nimetatav omavalitsusüksus ("comune") Itaalias Abruzzo maakonnas L'Aquila provintsis. Castel di Sangro sai linnaõigused Carlos III-lt 1744. aastal.
Keskmiselt 793 meetri kõrgusel merepinnast asuva Castel di Sangro asustustihedus on keskmiselt inimest ruutkilomeetri kohta.
Haldus.
Castel di Sangro piirneb järgmiste omavalitsusüksustega: Montenero Val Cocchiara (IS), Rionero Sannitico (IS), Rivisondoli, Roccaraso, San Pietro Avellana (IS), Scontrone, Vastogirardi (IS).
Castel di Sangro halduspiirides asuvad järgmised asulad ja asumid: Roccacinquemiglia, Torre di Feudozzo, Pontone, Sant'Angelo.
Loodus.
Castel di Sangro keskus asub Sangro jõe paremal kaldal.
Ajalugu.
Antiikajal olid Castel di Sangro asukateks samniidid.
Raudtee.
Castel di Sangrot läbib kolm raudteeliini (kaubaveod).
Lakk (pööning)

Lakk on taluhoone ülemine, laepealne katusealune ruum. 
Lakk oli näiteks laudal, tallil ja aidal – nendes lakkades hoiti enamasti heinu, suvel võisid seal magada ka lapsed ja noored.
Sangro

Sangro (ladinakeelne nimi "Sagrus") on jõgi Kesk-Itaalias Abruzzo ja Molise maakonnas.
Sangro läte asub Abruzzo Rahvuspargis, Morrone del Diavolo mäe nõlval, 1602 meetri kõrgusel mere­pinnast. Jõgi suubub Aadria merre Torino di Sangros.
Jõe teele on rajatud mitmeid veehoidlaid, sealhulgas Barrea ja Bomba.
Sangro lisajõed on: Fondillo, Scerto, Rio Torto, Zìttola, Molinaro, Appello, Pianello, Verde di Borrello, Turcano di Rosello, Aventino, Gogna, Parello, 
Sangro voolab järgmiste omavalitsusüksuste territooriumil (tähestikulises järjekorras): Altino, Archi, Ateleta, Atessa, Barrea, Bomba, Borrello, Castel del Giudice, Castel di Sangro, Civitella Alfedena, Fallo, Fossacesia, Lanciano, Montebello sul Sangro, Montelapiano, Mozzagrogna, Opi, Paglieta, Perano, Pescasseroli, Pizzoferrato, Quadri, Roccascalegna, Santa Maria Imbaro, Sant'Angelo del Pesco, Sant'Eusanio del Sangro, Scontrone, Torino di Sangro, Villa Santa Maria, Villetta Barrea.
Dan Ariely

Dan Ariely (sündinud 29. aprillil 1967) on Iisraelis üles kasvanud ning Ameerikas töötav ja elav käitumisökonoomika ja psühholoogia õppejõud. 
Ta on Duke'i ülikooli professor, kes tegutseb nii sealses Fuqua ärikoolis, kognitiivse neuroteaduse keskuses, majandusteaduskonnas kui ka meditsiinikoolis. Ta on ka Tagantjärgi Tarkuse uurimiskeskuse asutaja ning nõustamisfirma BEworks kaasasutaja. Ariely ettekandeid on TED konverentsil vaadatud üle 4,8 miljoni korra. Kolm tema raamatut on New York Timesi bestsellerid:
Kõigis raamatutes käsitleb Ariely populaarteaduslikus stiilis nii enda kui teiste teadlaste uurimistöid ning teeb üldisemaid järeldusi, kuidas inimesed saaksid ehk oma igapäevaelus võtta vastu paremaid otsuseid.
2015. aastal ilmus Arielyl raamat "Irrationaly Yours", kuhu on kogutud tema ajakirjas The Wall Street Journal ilmunud artiklid, mis olid kirjutatud vastuseks inimeste küsimustele. Lisatud on ka selliseid küsimusi-vastuseid, mis pole varem ajakirjas ilmunud.
Elukäik.
Dan Ariely on sündinud New Yorgis ajal, kui ta isa õppis seal Columbia ülikoolis. Ariely oli kolmeaastane, kui pere kolis tagasi Iisraeli. Ta kasvas üles Ramat HaSharonis, mis on Tel Avivi lõunapiiril asuv linn. Abituriendina lõi ta kaasa Iisraeli noorteliikumises HaNoar HaOved VeHaLomed.
Dan Arielyl on poeg ja tütar.
San Salvo

San Salvo on linnaks nimetatav omavalitsusüksus ("comune") Itaalias Abruzzo maakonnas Chieti provintsis. San Salvo sai linnaõigused vabariigi presidendi, Giorgio Napolitano 2007. aasta 2. märtsi dekreediga.
100 meetri kõrgusel merepinnast asuva San Salvo asustustihedus on keskmiselt inimest ruutkilomeetri kohta. 
Haldus.
San Salvo piirneb järgmiste omavalitsusüksustega: Cupello, Montenero di Bisaccia (CB), Vasto.
San Salvo halduspiirides asuvad järgmised asulad ja asumid: San Salvo Marina, San Salvo Stazione.
Loodus.
San Salvo piirneb põhjas Buonanotte oru, lõunas Trigno jõe ja idas Aadria merega. Linn asub mägisel maastikul, 128 meetri kõrgusel merepinnast, liivaranna pikkus on umbes 2 kilomeetrit.
Ajalugu.
Arheoloogilised leiud näitavad, et ala oli asutatud juba esiajal.
Järva-Jaani Tuletõrjemuuseum

Järva-Jaani Tuletõrjemuuseum on aastal 1999 asutatud muuseum, mis asub Järva vallas Järva-Jaani asulas. Muuseumi haldab Järva-Jaani Tuletõrje Selts. Muuseum asub aadressil Pikk tn. 52 endises pritsikuuris, mis omakorda on ehitatud kunagise kirikumõisa hobusetalli vundamendile. Muuseum avati 1999. aastal Järva-Jaani Tuletõrje 100. aastase juubelipidustuste puhul.
Itelmeenid

Itelmeenid (vana nimetus kamtšadalid) on paleoaasia rahvas Venemaal Kirde-Siberis Kamtšatka oblastis ja naaberaladel. Kõnelevad vene keelt ja paleoaasia keelte tšuktši-kamtšadali keelkonda kuuluvat itelmeeni keelt. 2010. aasta rahvaloenduse andmetel elas Venemaal 3193 itelmeeni, neist Kamtšatka oblastis 2394.
Antropoloogiliselt kuuluvad itelmeenid mongoliidsesse põhjaaasia rassi.
18. sajandi alguses olid itelmeenid peaaegu kogu Kamtšatka poolsaare põliselanikud. Kultuuriliselt olid nad suhteliselt algelisel tasemel, elatudes põhiliselt kalapüügist. Vene võimu alla sattusid itelmeenid 17. sajandi lõpul. 18. sajandi algul hakati itelmeene vägivaldselt vene õigeusku pöörama.
Suure osa itelmeenide segunemisel vene asunikega on tekkinud omapärane segarahvastik, keda kutsutakse samuti kamtšadalideks.
Tänapäeval on itelmeenide venestumine jõudnud lõppfaasi, itelmeeni-vene kakskeelsus on asendumas vene ükskeelsusega. 2010. aasta rahvaloenduse andmetel oskas Venemaal itelmeeni keelt vaid 82 inimest.
Uus-Tatari tänav

Uus-Tatari tänav on tänav Tallinnas Kesklinna linnaosas Veerenni asumis. 
Uus-Tatari tänav algab Tatari tänava ja Liivalaia tänava ristmikult ja kulgeb seejärel Ravi tänavaga ristudes enam-vähem põhja–lõunasuunaliselt. Invaliidi tänava ristmikul pöörab Uus-Tatari tänav lääne poole ja lõpeb Veerenni tänaval. Tänav on ligikaudu 370 meetri pikkune.
Uus-Tatari tänav 2, 4, 9/1 asuvad 20. sajandi alguses Anton Uessoni projekteeritud Lenderi tüüpi elamud. 
Ajalugu.
Tänav sai nime 1882. aastal. Tänava saksakeelne nimi oli "Neue Tatarenstrasse" ja venekeelne "Новая Татарская улица". Tänavat on nimetatud ka Väike-Tatari tänavaks (saksa keeles "Kleine Tatarenstrasse", vene keeles "Малая Татарская улица).
1918. aastal avati Uus-Tatari 25 krundil linna suguhaiguste maja (Tallinna Linna III Haigla).
Luzerni Ülikool

Luzerni Ülikool (saksa keeles "Universität Luzern") on avalik-õiguslik ülikool Šveitsis Luzernis. 
Asutatud 2000. aastal, on see Šveitsi kümnest ülikoolist noorim. 
Luzerni Ülikoolis on kolm teaduskonda: teoloogiateaduskond, kultuuri- ja sotsiaalteaduste teaduskond ning õigusteaduskond.
Ferrandina

Ferrandina (ladinakeelne nimi "Troilia") on linnaks nimetatav omavalitsusüksus ("comune") Itaalias Basilicata maakonnas Matera provintsis. Ferrandina sai linnaõigused vabariigi presidendi 2011. aasta 15. märtsi dekreediga.
497 meetri kõrgusel merepinnast asuva Ferrandina asustustihedus on keskmiselt inimest ruutkilomeetri kohta.
Basento jõe läänekaldal Basento orus asuv Ferrandina on elanike arvult 6. kohal provintsis ja 13. kohal maakonnas, pindalalt neljandal kohal maakonnas.
Haldus.
Ferrandina piirneb järgmiste omavalitsusüksustega: Craco, Grottole, Miglionico, Pisticci, Pomarico, Salandra, San Mauro Forte.
Ferrandina halduspiirides asuvad järgmised asulad ja asumid: Macchia di Ferrandina.
Ajalugu.
Magna Graecia ajal, umbes aastal 1000 eKr, oli Ferrandina kohal Troilia nimeline asula.
Linn on saanud nime Napoli kuninga Federico I isa Ferrante (või Ferrantino) järgi. 1507. aastal andis Fernando Katoliiklane Ferrandinale tiitli "civitas".
Nicholas Bishop

Nicholas Bishop (sündinud 19. septembril 1973 Swindonis) on Austraalia näitleja.
Eesti televaatajale on ta tuntud näiteks detektiiv Peter Bakerina seriaalist "Kodus ja võõrsil" ja Peter Dunlopina seriaalist "Keha kui asitõend". Ta mängis kahes "McLeodi tütarde" jaos Russ Connersit.
Marcel Johannes Kits

Marcel Johannes Kits (sündinud 2. mail 1995) on eesti tšellist. Alates novembrist 2025 on ta Müncheni Filharmoonikute ("Münchner Philharmoniker") tšellorühma kontsertmeister.
Õpingud.
Marcel Johannes Kits alustas tšelloõpinguid viieaastaselt Lembi ja Reet Metsa juures, 2002. aastal astus Tallinna Muusikakeskkooli Laine Leichteri tšelloklassi ning jätkas 2011. aastast samas koolis Mart Laasi tšelloklassis. 
Aastast 2014 õppis ta Saksamaal Trossingeni muusikaülikoolis professor Francis Goutoni juures. Aastast 2018 jätkas ta õpinguid Saksamaal Berliini Kunstiülikoolis professor Jens Peter Maintzi klassis.
Instrument.
Marcel Johannes Kits mängib Francesco Ruggeri 1674. aastal Cremonas valmistatud tšellol ja kasutab Prantsuse meistri Victor Fétique'i umbes 1900. aastal valmistatud poognat. Nii pilli kui ka poogna on tema kasutusse andnud Saksa fond Deutsche Stiftung Musikleben.
Isiklikku.
Katariina Maria Kits on tema kaksikõde.
Korvpalli Meistriliiga 2012/2013

Korvpalli Meistriliiga 2012/2013 (G4S Korvpalli Meistriliiga) hooaeg oli Eesti kõrgeima korvpalliliiga 89. hooaeg. Sellel hooajal osales liigas üheksa meeskonda. Põhiturniiri lõppedes pääsesid neist kaheksa edasi kohamängudele. Põhiturniiril viimaseks jäänud meeskond mängis Meistriliigas püsimiseks esiliiga võitjaga üleminekumänge.
Meistriliiga võitis kolmandat aastat järjest BC Kalev/Cramo, kes ei kaotanud kohamängudel ühtegi kohtumist.
Põhiturniir.
Põhiturniir algas 10. oktoobril. Kokku mängis iga meeskond 32 kohtumist (iga meeskonnaga, v.a BC Kalev/Cramo ning Tartu Ülikool/Rock, kaks korda kodus ja kaks korda võõrsil)
kuna BC Kalev/Cramo mängis lisaks Meistriliigale ka VTB Ühisliigas ning Balti Liigas ja Rock mängis Balti Liigas ja EuroChallenge sarjas, siis mängisid
nad iga meeskonnaga korra võõrsil ja korra kodus, mis läksid topelt tulemusena arvesse.
Väljalangemismängud.
Väljalangemismängude vooru pääsesid põhiturniiri kaheksa paremat meeskonda.
Veerandfinaalid.
Veerandfinaalides läksid omavahel kokku põhiturniiri esimene ja kaheksas, teine ja seitsmes, kolmas ja kuues ning neljas ja viies meeskond. Mängiti kolme võiduni, koduväljaku eelis oli põhiturniiril parema koha saanud meeskonnal. Kuna põhiturniiri esimesed meeskonnad mängisid teistega ainult ühe korra nende kodu väljakul otsustas Korvpalliliit muuta mängugraafiku 1-2-2 formaadiks (koduväljaku eelise saanud meeskond mängis korra kodus, siis kaks korda võõrsil ja vajadusel veel kaks korda kodus).
BC Kalev/Cramo – Tallinna Kalev.
 
Poolfinaalid.
Poolfinaalid mängiti kolme võiduni 1-1-1-1-1 formaadis. Võitjad läksid omavhael kokku finaalis, kaotajad pidasid kolmanda koha seeria.
Kolmanda koha mängud.
Kolmanda koha mängud peeti kahe võiduni 1–2 formaadis.
Finaalmängud.
Meistriks tulemiseks oli vaja teenida 4 võitu. Mängiti 2-2-1-1-1 formaadis.
Autasud.
Kuu parim mängija.
Järgmised mängijad nimetati Korvpalli Meistriliiga kuu parimateks.
Emilio Colombo

Emilio Colombo (11. aprill 1920 Potenza – 24. juuni 2013 Rooma) oli Itaalia poliitik, kes oli aastail 1970–1972 Itaalia peaminister ja 1977–1979 Euroopa Parlamendi president.
Ta oli hariduselt jurist.
Emilio Colombo oli 1946. aastal üks asutava kogu liikmeid ja pärast Giulio Andreotti surma 2013. aasta mais viimane asutava kogu elusolev liige. Ta oli parlamendi liige alates 1948. aastast.
6. augustist 1970 kuni 17. veebruarini 1972 oli ta Itaalia peaminister ning aastatel 1980–1983 ja 1992–1993 välisminister. Ta oli ka mitmes teises ministriametis.
Aastatel 1977–1979 oli ta Euroopa Parlamendi president.
14. jaanuaril 2003 nimetati ta eluaegseks senaatoriks.
Aastal 1979 sai ta Karl Suure auhinna.
Martin Schulz

Martin Schulz (sündinud 20. detsembril 1955 Hehlrathis (praegu Eschweiler)) on Saksamaa poliitik, alates 17. jaanuarist 2012 kuni 17. jaanuarini 2017 oli ta Euroopa Parlamendi president.
Martin Schulz on Saksamaa Sotsiaaldemokraatliku Partei liige. Ta kuulus 1994–2017 Euroopa Parlamenti. 2017–2021 oli ta Bundestagi liige.
Enne poliitikasse siirdumist oli ta raamatukaupmees. 
Aastatel 1987–1998 oli ta Würseleni linnapea.
Aberratsioon (bioloogia)

 
Aberratsioon on bioloogilise liigi vorm, mida iseloomustab tavalisest erinev kuju.
Pinnaefekt

 
Pinnaefekt ehk skinnefekt (inglise sõnast "skin" 'kest, pind') on füüsikaline nähtus, mis seisneb elektrijuhti läbiva elektrivoolu koondumises juhi pindmisse kihti. Seetõttu on juhtide takistus vahelduvvoolu korral suurem kui alalisvoolu korral.
Teatmeteostes kasutatakse pinnaefekt sünonüümina ka terminit "pinnanähtus", kuid tuleb arvestada, et füüsikalisi pinnanähtusi on mitmesuguseid.
Füüsikaline seletus.
Alalisvool tekitab juhi ristlõikes ühtlase magnetvälja ja vastavalt on ühesugune ka voolutihedus kogu ristlõike ulatuses. Seevastu vahelduvasuunalise voolu korral kutsub muutuv magnetväli juhi materjalis esile pöörisvoolud. Need on suunatud põhivoolule vastu, vähendades voolutihedust juhi kesktelje ümbruses. Teiste sõnadega indutseerib vahelduv magnetväli juhis vastuvoolu, mis tugevneb juhi kesktelje poole ja surub põhivoolu juhi ristlõike serva poole. Seega juhi efektiivne ristlõige ehk tegevristlõige väheneb, mis on toimelt samaväärne juhi näivtakistuse suurenemisega. Väga kõrgetel sagedustel juhib voolu üksnes juhi õhuke pindkiht.
Arvutus.
Voolutihedus väheneb juhi ristlõikes välisservast keskkoha poole eksponentsiaalselt (1/e). Ümarjuhtme puhul saab arvutada ekvivalentse väliskihi paksuse "δ", s.o juhtme ristlõike välisrõnga paksuse:
 formula_1
kus
formula_2 on juhtmematerjali eritakistus;
formula_3 – nurksagedus;
 formula_4 – juhi absoluutne magnetiline läbitavus (magnetilise konstandi formula_5 ja suhtelise magnetilise läbitavuse formula_6 korrutis).
See valem annab seinapaksuse "δ" sellise ekvivalentse silindrilise (torukujulise) juhtme jaoks, millel on sama välisläbimõõdu juures niisama suur takistus alalisvoolu korral, kui vaadeldaval täisjuhtmel antud sagedusega vahelduvvoolu korral.
Vaskjuhtme puhul sõltub ekvivalentse juhtiva kihi paksus "δ" sagedusest järgmiselt:
Pinnaefekti mõju vähendamine.
Pinnaefekti mõju ja seega takistust kõrgsagedusvoolule saab vähendada, kui suurendada sama ristlõikepinna juures juhi välispinda. Selleks valmistatakse ülikõrgsagedustel kasutatavad juhid toru- või ribakujulisena, või siis koostatakse juhe peenikestest isoleeritud traatidest. Rakendatakse ka vaskjuhi pinna hõbetamist ja kuldamist, et ära hoida vase oksüdeerumist. Pinnaefekti seisukohast on oluline ka juhi pinna siledus, sest sellest oleneb voolu teekonna pikkus juhi välispinnal.
Ülaltoodud valemi kohaselt on juhi ekvivalentne väliskiht seda õhem, mida suurem on materjali magnetiline läbitavus. Seepärast ilmneb pinnanähtus tugevalt terasjuhtides ja seda ka juba võrgusagedusel (50 Hz). Siiski kasutatakse terast elektriliini juhtmetes tema mehaanilise tugevuse pärast. Pinnaefekti mõju vähendamiseks kaetakse terasjuhe näiteks vasekihiga.
Rahvakalender

Rahvakalender on mingi rahva pärimuslik ajaarvamissüsteem, mille juurde kuuluvad ka uskumused, kombed, rahvalaulud jms. Aja jooksul rahvakalender võib muutuda.
Rauts

Rauts (ka: "Läti vikat, rukkirauts, rukkivikat", Võru murdes "iiroots") on endisaegne lühikese (50–75 cm) varrega vikat, mida kasutati vilja, eriti rukki niitmisel. Rautsi varre otsas oli puutüükast konks, millest niitmise ajal ühe käega kinni hoiti. Rautsiga niitmisel hoiti teises käes väikest reha, millega kõrred kokku tõmmati.
Lõuna-Eestis võeti Läti eeskujul rauts kasutusele 19. sajandil. 
Välislingid.
Rauts, EPM
Älžappar Äbišev

Älžappar Äbišev (kasahhi Әлжаппар Әбішев; venepäraselt "Alžappar Abišev" (Альжаппар Абишев); 15. oktoober 1907 – 27. august 2001) oli kasahhi kirjanik.
Ta kirjutas proosat ja 36 näidendit.
Doonor (keemia)

Keemias on doonor aineosake nagu molekul (molekuli kuuluv aatom) või ioon, mis keemilises protsessis võib ära anda elektronipaari või aineosakese nagu, ioon, aatom või aatomite rühm. 
Keemilises protsessis saab osakese üleminek toimuda kui on nii doonor kui ka aktseptor.
Kõige sagedamini nimetatakse doonoriks:
Doonor-aktseptor mehhanism on kovalentse keemilise sideme moodustumine kahe aatomi või aatomite rühma vahel, mis teostub doonoraatomi elektronpaari ja aktseptoraatomi vaba orbitaali osalusel.
Abnaki keel

Abnaki keel ehk abnaki-penobskoti keel on hiljuti välja surnud keel algonkini keelkonna idaalgonkini rühmast. Seda kõneldi Kanadas Québecis ja USA-s Maine'i (kaugemas minevikus ka Vermonti ja New Hampshire'i) osariigis. Sageli käsitletakse seda kahe keelena (idaabnaki keel ja lääneabnaki keel).
Abnaki keelt kõneles mitu hõimu, viimati abnakid ja penobskotid. 
Abnaki keele emakeelena kõnelejaid enam pole, kuid lääneabnaki keelt püütakse taaselustada.
Johannes Koitmets

Johannes Koitmets (kuni 1925. aastani Johannes Kops; 14. veebruar 1891 Kääni, Pangodi vald, Tartumaa – 26. veebruar 1974 Tallinn) oli Eesti farmatseut ja sõjaväelane (kolonelleitnant, 1932).
Ta teenis Vabadussõjas laiarööpmelisel soomusrongil nr. 3, rahuajal Sõjaväe Tervishoiuvalitsuses.
Johannes Koitmets oli ka harrastusfotograaf, tema aastail 1938–1944 tehtud 357 värvislaidi säilitatakse Eesti Ajaloomuuseumis ja Fotomuuseumis, nende valik on avaldatud raamatus "Pildistus loomulikes värves".
Doonor (täpsustus)

Doonor (lad "donare") on see, kes/mis "annab midagi ära". Vastuvõtja on aktseptor.